recursal/SuperWikiNEXT-32B huggingface dataset:
**রাজশাহী সরকারি বালিকা উচ্চ বিদ্যালয়** রাজশাহী কোর্ট অঞ্চলের হেলেনাবাদে মডেল স্কুল হিসাবে ১৯৬৭ সালে বাংলাদেশ সরকার স্থাপন করে। এটি হেলেনাবাদ গার্লস স্কুল নামেও স্থানীয়ভাবে পরিচিত।

ইতিহাস
------

১৯৬৭ সালের ১ জানুয়ারী যশোরের অধিবাসী আলহাজ্জ এতিমন নেছা প্রধান শিক্ষিকা পদে যোগদান করেন। স্কুল প্রতিষ্ঠা লগ্নে তিনি হেলেনাবাদ সরকারি কলোনীতে বাস করতেন। ১৯৬৭ সালের ১৫ ফেব্রুয়ারি তারিখে মিসেস মমতাজ জাহান, অশ্বিনীকুমার শাহা ও হাসিনা রহমান সহকারী শিক্ষিকা হিসাবে যোগদান করেন। এই চার জনই ছিলেন প্রতিষ্ঠাতা শিক্ষক। মোঃ আশরাফ ও মুংলী (সাঁওতাল) নামের দুজন পিয়ন ছিলেন। ১৯৬৭ সালের মার্চে ৬ষ্ঠ হতে অষ্টম শ্রেণী পর্যন্ত স্কুলটি যাত্রা শুরু করে। বিদ্যালয় নির্মাণ না হওয়ার কারণে প্রধান শিক্ষিকার বাসভবনে ক্লাস হতো। ১৯৬৮ সালে একাডেমিক ভবনে ক্লাশ শুরু হয়। ১৯৬৮ সালে নবম, ১৯৬৯ সালে দশম শ্রেণী খোলা হয় এবং ১৯৭০ সালে এই স্কুলের ছাত্রীরা প্রথম এসএসসি পরীক্ষায় অংশগ্রহণ করে। ১৯৬৯ সালেই এ বিদ্যালয়ে এসএসসি পরীক্ষার প্রথম কেন্দ্র হয়।

অবকাঠামো এবং প্রশাসন
--------------------

এইচ (H) প্যাটার্নের দু ব্লক বিশিষ্ট স্কুল ভবনটির জমির পরিমাণ ৬.৬৬ একর। স্কুল চত্বরে তিন তলা বিশিষ্ট ৪৮ আসনের একটি ছাত্রী হোস্টেল ও প্রধান শিক্ষকের একটি বাসভবন আছে। এক জন প্রধান শিক্ষকসহ মোট শিক্ষক সংখ্যা ২৬ জন। রাজপাড়া মহল্লায় অবস্থিত সরকারি প্রাথমিক বিদ্যালয়টি এক সময় এই স্কুলের অধীনে ছিল।

আরো দেখুন
---------

* রাজশাহী কলেজ
* নিউ গভঃ ডিগ্রী কলেজ
* রাজশাহী কলেজিয়েট স্কুল
* রাজশাহী লোকনাথ উচ্চ বিদ্যালয়
* সিরোইল সরকারি উচ্চ বিদ্যালয়

তথ্যসূত্র
---------

1. 1 2  "বাংলাদেশ ব্যুরো অব এডুকেশনাল ইনফরমেশন অ্যান্ড স্ট্যাটিসটিক্স (ব্যানবেইনস)"। *শিক্ষাসংশ্লিষ্ট তথ্য : রাজশাহী সরকারি বালিকা উচ্চ বিদ্যালয়*। ৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।
2. 1 2 3  "শিক্ষা প্রতিষ্ঠান / City Portal of Rajshahi, Bangladesh"। *রাজশাহী সরকারী বালিকা উচ্চ বিদ্যালয়, হেলেনাবাদ*। Rajshahi City Corporation। [*স্থায়ীভাবে অকার্যকর সংযোগ*]
***দ্য আমেরিকান ল্যাঙ্গুয়েজ*** (ইংরেজি: The American Language) এইচ এল মেনকেন-এর লেখা ১৯১৯ সালে প্রকাশিত একটি বই, যাতে মার্কিনীরা ইংরেজি ভাষার যে পরিবর্তন সাধন করেছে তার বিবরণ দেয়া হয়েছে।

ওয়াশিংটনের অশ্বেতাঙ্গ পরিচারকদের মুখের ভাষা ("the argot of the colored waiters"), তার প্রিয় লেখক মার্ক টোয়েনের ভাষা এবং বাল্টিমোরের রাস্তার অভিজ্ঞতা মেনকেনকে এই বই লিখতে উদ্বুদ্ধ করে। এই বই লেখার আগে দ্য ইভনিং সান (The Evening Sun) পত্রিকায় কলামলেখক মেনকেন এর বিষয়বস্তু নিয়ে লেখেন এবং এক পর্যায়ে জিজ্ঞেস করেন "Why doesn't some painstaking pundit attempt a grammar of the American language... English, that is, as spoken by the great masses of the plain people of this fair land?" পরবর্তীতে মেনকেন এই বই লিখে নিজেই এ প্রশ্নের উত্তর দেন।

প্রথম মার্কিন অভিধানকার নোয়া ওয়েবস্টারের মত মেনকেনও ইংরেজদের কবল থেকে মার্কিনী ইংরেজিকে রক্ষা করতে চেয়েছিলেন। ৩৭৪ পৃষ্ঠার এই বইটিতে মূল ইংরেজি থেকে মার্কিনী ইংরেজির পার্থক্যের উৎস, কীভাবে এটি ছড়িয়ে পড়ল এবং বিভিন্ন মার্কিনী নাম ও স্ল্যাং-এর বিবরণ দেয়া আছে। মেনকেনের মতে মার্কিনী ইংরেজি ছিল ব্রিটিশ ইংরেজি থেকে অনেক বেশি বর্ণবহুল, জীবন্ত ও সৃষ্টিশীল। বইটি প্রকাশের সাথে সাথে ১৪০০ কপি দুই মাসেই নিঃশেষ হয়ে যায় ও ভূয়সী প্রশংসা পায়।

বহিঃসংযোগ
---------

* **দ্য আমেরিকান ল্যাঙ্গুয়েজ**-এর সম্পূর্ণ বিষয়বস্তুর বিনামূল্য অনলাইন সংস্করণ
**পাওয়ারউল্‌ফ** ২০০৩ সালে ডেভিড ভগ ওরফে চার্লস গ্রেউলফ ও বেঞ্জামিন বাস ওরফে ম্যাথিউ গ্রেউলফ ভ্রাতৃদ্বয় দ্বারা প্রতিষ্ঠিত জার্মান পাওয়ার মেটাল ব্যান্ড। পাওয়ারউলফ প্রথম থেকে এখন পর্যন্ত তারা কনসার্ট ও মিউজিক ভিডিওতে নিজেদের ভয়ানক রূপ নেয়ার জন্য প্রসাধনী ব্যবহার করে এবং তাদের গানের কথায় নেকড়ে মানব ও ভ্যাম্পায়ারদের অন্ধকারাচ্ছন্ন কল্পকাহিনি তুলে ধরে।

ইতিহাস
------

দুই ভাই অনেক বছর ধরে একসঙ্গে গিটার বাজানোর পর সিদ্ধান্ত নিয়েছিলেন গানের দল গঠন করার আর এভাবেই পাওয়ারউল্‌ফের জন্ম। তারা তাদের সঙ্গে ড্রামার হিসেবে যুক্ত করেন ফ্রেঞ্চ নাগরিক স্টেফেইন ফ্যুনেব্রে ও কি-বোর্ডিস্ট হিসেবে আরেক জার্মান ফাল্ক মারিয়া ম্লেগেলকে। তখন তারা তাদের পছন্দমতো কাউকে গানের ভোকাল হিসেবে পাচ্ছিলেন না। এর কিছুদিন পর দুই ভাই যখন ছুটি কাটাতে রোমানিয়া যান সেখানে তাদের সঙ্গে পরিচয় হয় কার্সটেন বিল-এর। যিনি অ্যাটিলা ডর্ন নামে মঞ্চে প্রসিদ্ধ।। ডর্ন একজন সংগীতশিল্পী, যিনি কিনা মিউজিক একাডেমি অব বুখারেস্ট থেকে ক্ল্যাসিক্যাল অপেরার ওপর শিক্ষা গ্রহণ করেছেন, ব্যান্ড দলের হোমটাউনে গেলেন এবং পাওয়ারউল্‌ফের ফ্রন্টম্যান হিসেবে যোগ দিলেন। ডর্নের রোমানিয়ান নেকড়েমানবের কল্পকাহিনির ওপর ভালবাসা ছিল বিধায় তারা তাদের প্রথম অ্যালবাম করলেন যার নাম রিটার্ন টু ব্লাডরেড। ২০০৭ সালে তাদের দ্বিতীয় অ্যালবাম করলেন যার নাম লুপুস ডেই যার প্রধান চরিত্র এক নেকড়েমানব, যে কিনা রক্তপিপাসা ত্যাগ করে আলোর পথ খোঁজে।

ব্যান্ড টি ২০১২ সালে ব্রাজিলে জনপ্রিয়তা লাভ করে ফেসবুকে বিজ্ঞাপন দিয়ে।

পাওয়ারউল্‌ফের প্রকাশিত অ্যালবাম প্রিচারস অব দ্য নাইট মুক্তি পায় ২০১৩ সালের ১৮ জুলাই।

সদস্যরা
-------

* অ্যাটিলা ডর্ন—ভোকালস
* ফাল্ক মারিয়া—কি-বোর্ডস
* রোয়েল ভ্যান হেল্ডেন—ড্রামস
* ম্যাথিউ গ্রেউলফ—গিটারস
* চার্লস গ্রেউলফ—বেজ, গিটারস

অ্যালবাম
--------

* রিটার্ন টু ব্লাডরেড (২০০৫)
* লুপুস ডেই (২০০৭)
* বাইবেল অব দ্য বিস্ট (২০০৯)
* ব্লাড অব দ্য সেইন্টস (২০১১)
* উলফনাইটে ২০১২-ট্যুর ইপি (২০১২)
* এলাইভ ইন দ্য নাইট-লাইভ অ্যালবাম (২০১২)
* প্রিচারস অব দ্য নাইট (২০১৩)

তথ্যসূত্র
---------

1. ↑  "Metal Blade Records - Europe"। Metalblade.com। সংগ্রহের তারিখ ২০১৩-০৮-০৭।
2. ↑  "UNMB"। Unmb.ro। সংগ্রহের তারিখ ২০১৩-০৮-০৭।
3. ↑  "Powerwolf Biography"। Bioandlyrics.com। ২০১১-১০-০৪ তারিখে মূল থেকে আর্কাইভ করা। সংগ্রহের তারিখ ২০১৩-০৮-০৭।
4. ↑  "Metal Blade Records"। Metalblade.co.uk। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৩-০৮-০৭।
5. ↑  "Welkom bij Facebook - Meld je aan, registreer je of ontdek meer"। Facebook.com। সংগ্রহের তারিখ ২০১৩-০৮-০৭।

বহিঃসংযোগ
---------

* Official Powerwolf Homepage
**ট্রান্স-অ্যান্টার্কটিক পর্বতমালা** (ইংরেজি: Transantarctic Mountains) কুমেরু মহাদেশে অবস্থিত একটি পর্বতমালা। এটি উত্তর ভিক্টোরিয়া ল্যান্ডের অ্যাডার অন্তরীপ হতে শুরু হয়ে কুমেরু মহাদেশের মধ্যগামী হয়ে কোটস ল্যান্ড পর্যন্ত বিস্তৃত। পর্বতমালাটি কুমেরু মহাদেশকে পূর্ব অ্যান্টার্কটিকা ও পশ্চিম অ্যান্টার্কটিকা - এই দুই ভাগে বিভক্ত করেছে। প্রকৃতপক্ষে আন্তকুমেরু পর্বতমালা কয়েকটি পৃথক নামবিশিষ্ট, বিচ্ছিন্ন পর্বতমালার সমষ্টি।

ভূগোল
-----

ট্রান্স-অ্যান্টার্কটিক পর্বতমালা রস সাগর হতে ওয়েডেল সাগর পর্যন্ত সম্পূর্ণ কুমেরু মহাদেশের মধ্যভাগ দিয়ে বিস্তৃত, তাই এর এরূপ নামকরণ করা হয়েছে। প্রায় ৩৫০০ কিমি দৈর্ঘ্য এবং ১০০-৩০০ কিমি প্রস্থ বিশিষ্ট এই পর্বতমালাটি পৃথিবীর অন্যতম দীর্ঘতম পর্বতমালা। এটি পূর্ব অ্যান্টার্কটিকাকে পশ্চিম অ্যান্টার্কটিকা হতে বিচ্ছিন্ন করেছে। পর্বতমালার পূর্ব গোলার্ধস্থিত অংশে পূর্ব অ্যান্টার্কটিক হিম আচ্ছাদন এর সমগ্র দৈর্ঘ্য জুড়ে বিস্তৃত। অপরপক্ষে, পর্বতমালার পশ্চিম গোলার্ধস্থিত অংশ ভিক্টোরিয়া ল্যান্ডের অ্যাডার অন্তরীপে রস সাগর দ্বারা, ম্যাকমার্ডো প্রণালী হতে স্কট হিমবাহ পর্যন্ত রস হিম স্তূপ দ্বারা, এবং বাকিটুকু পশ্চিম অ্যান্টার্কটিক হিম আচ্ছাদন দ্বারা বেষ্টিত।
আন্তকুমেরু পর্বতমালার চূড়াগুলো এবং শুষ্ক উপত্যকাগুলো বরফাচ্ছাদিত নয়, যা কুমেরু মহাদেশে দুর্লভ। শীর্ষ চূড়াগুলো সমুদ্রসীমার চেয়ে ৪,৫০০ মিটার (১৪,৮০০ ফু) এরও বেশি উঁচু। ম্যাকমার্ডো প্রণালীর নিকটে ম্যাকমার্ডো শুষ্ক উপত্যকায় বিশেষ প্রকৃতির জলবায়ু লক্ষণীয় - যেখানে ভৌগোলিক কারণে বরফ গলন ও বাষ্পীভবনের মাধ্যমে অপসারিত হয়, এবং অত্যন্ত কম তুষারপাতের ফলে এই উপত্যকা বরফ ও তুষার মুক্ত থাকে। ম্যাকমার্ডো শুষ্ক উপত্যকা আন্তকুমেরু পর্বতমালার বৃষ্টিচ্ছায়ায় অবস্থিত হওয়ার কারণে প্রকৃতপক্ষে এটি একটি মরুভূমি, যা পৃথিবীর শীতলতম মরুভূমি হিসেবে গিনেস বিশ্ব রেকর্ডের অন্তর্ভুক্ত।  আন্তকুমেরু পর্বতমালার সর্বোচ্চ শৃঙ্গ হচ্ছে রাণী আলেকজান্দ্রা পর্বতশ্রেণীর অন্তর্ভুক্ত কার্কপ্যাট্রিক পর্বত, যার উচ্চতা ৪,৫২৮ মি। বিচ্ছিন্ন বরফহীন পর্বতগুলো যা চারপাশে বরফ দ্বারা বেষ্টিত, সেগুলোকে নুনাতাক বলা হয়।

জীববৈচিত্র্য
------------

পেঙ্গুইন, সীল মাছ ও সামুদ্রিক পাখিরা ভিক্টোরিয়া ল্যান্ডের রস সাগর তীরে বসবাস করে। পর্বতমালার ভেতরে জীববৈচিত্র্য অণুজীব, মিথোজীবী ভুঁইফোঁড়, শৈবাল ও ছত্রাকের মাঝেই সীমাবদ্ধ।

তথ্যসূত্র
---------

1. ↑  "Coldest desert"। Guinness World Records। জানুয়ারি ১, ২০০৫।

বহিঃসংযোগ
---------


উইকিমিডিয়া কমন্সে **ট্রান্স-অ্যান্টার্কটিক পর্বতমালা** সংক্রান্ত মিডিয়া রয়েছে।

* Map of the Transantarctic Mountains
* Transantarctic Mountains at Peakbagger.com
* C.Michael Hogan. 2011. *Ross Sea*. Eds. P.Saundry & C.J.Cleveland. Encyclopedia of Earth. National Council for Science and the Environment. Washington DC
নাসিকে একটি আঙুর ক্ষেত্র
সুলা দ্রাক্ষাসুরা প্রস্তুত কেন্দ্রে ভুগর্ভস্থ আস্বাদন ভাণ্ডার
**নাসিকের আঙুর** হল আঙুরের একটি প্রজাতি, যেটি নাসিক জেলায় উৎপাদিত হয়। এই জেলা "ভারতের "আঙুর রাজধানী" হিসাবে পরিচিত। দেশ থেকে মোট আঙুর রফতানির অর্ধেকেরও বেশি অবদান নাসিকের।

উৎপাদন
------

"ভারতের আঙুর রাজধানী" নামে পরিচিত নাসিক, দেশের শীর্ষস্থানীয় আঙুর উৎপাদক। ২০১৫ সালের ডিসেম্বর মাসের হিসেব অনুযায়ী এখানে আঙুর চাষের আওতায় প্রায় ১.৭৫ লক্ষ হেক্টর জমি রয়েছে। এখানে প্রতি হেক্টরে প্রায় ২০ মেট্রিক টন হিসেবে মোট ১০ লাখ মেট্রিক টন আঙুর উৎপাদিত হয়। প্রায় ৮,০০০ একর জমি দ্রাক্ষাসুরা প্রস্তুতের জন্য প্রয়োজনীয় আঙুরের চাষের জন্য ব্যবহৃত হয়। নাসিক জেলার আঙুর উৎপাদনের ক্ষেত্রগুলি হল কালওয়ান, পিন্ট ইগতপুরী, সিন্নার, নিফাদ, ইয়েলা, নন্দগাঁও, সাতানা, ফুরগানা, দিনদোরি, মেলগাঁও।

রফতানি
------

ভারত থেকে আঙুর রফতানির ৫৫ শতাংশ এবং মহারাষ্ট্র রাজ্যের ৭৫% নাসিকে উৎপাদিত হয়। নাসিকের আঙুর রফতানি ২০০৩ সালে প্রায় ৪,০০০ মেট্রিক টন থেকে বেড়ে ২০১৩ সালে ৪৮,০০০ মেট্রিক টনেরও বেশি হয়েছিল। ২০১৪ সালে রফতানি আরও বেড়ে ৬৫,০০০ মেট্রিক টনেরও বেশি হয়েছে। রফতানির প্রায় অর্ধেক অংশ নেদারল্যান্ডসে যায়; পরবর্তী প্রধান গন্তব্যস্থলগুলি হল জার্মানি, যুক্তরাজ্য এবং বেলজিয়াম। ২০১৩-১৪ সালে, রাশিয়া এবং চীন নাসিক আঙুরের প্রধান বাজার হিসাবে আত্মপ্রকাশ করেছিল।

ভৌগোলিক নির্দেশক
----------------

ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ অনুযায়ী, ২০১০-১১ সালে নাসিক আঙুর ভৌগোলিক নির্দেশকের মর্যাদা লাভ করেছিল।

তথ্যসূত্র
---------

1. 1 2  Pawar, Tushar (২১ এপ্রিল ২০১১)। "Nashik grape exports dip 58%"। Business Standard। সংগ্রহের তারিখ ২৬ জানুয়ারি ২০১৬।
2. 1 2 3  Kasabe, Nanda (২৩ জানুয়ারি ২০১৪)। "Nashik grape exports set to increase as farmers go after juicier returns"। The Financial Express। ২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৬।
3. 1 2  Kasabe, Nanda (১১ ডিসেম্বর ২০১৫)। "India's grape growers expect record exports this season"। The Financial Express। সংগ্রহের তারিখ ২৬ জানুয়ারি ২০১৬।
4. ↑  Pawar, Tushar (১৭ সেপ্টেম্বর ২০১৫)। "Grape-growers' body imports five varieties of table grapes in Nashik"। *The Times of India*। সংগ্রহের তারিখ ২৬ জানুয়ারি ২০১৬।
5. ↑  Chitnis, Paresh। "Catchment areas of market: Showing the details of catchment areas of market of grapes in leading states"। *Apeda.gov.in*। সংগ্রহের তারিখ ২৯ ডিসে ২০১৭।
6. ↑  Pawar, Tushar (২৮ মার্চ ২০১৪)। "Grape exports rise in district"। *The Times of India*। সংগ্রহের তারিখ ২৬ জানুয়ারি ২০১৬।
7. ↑  "State Wise Registration Details of G.I Applications" (পিডিএফ)। *Geographical Indication Registry*। পৃষ্ঠা 5। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জানুয়ারি ২০১৬।
১৯৯৬ সালে প্রতিষ্ঠিত **পাওয়ার অ্যান্ড পার্টিসিপেশন রিসার্চ সেন্টার** (পিপিআরসি) বাংলাদেশের ঢাকা ভিত্তিক গবেষণা ও সামাজিক কর্মকাণ্ডের জন্য একটি স্বাধীন অলাভজনক কেন্দ্র।  পিপিআরসি জননীতি, জ্ঞান ব্যবস্থাপনা এবং নাগরিক ক্ষমতায়নের বিষয়গুলিতে আলোকপাত করে। কেন্দ্র তৃণমূল এবং নীতি চেনাশোনাগুলির মধ্যে শক্তিশালী নেটওয়ার্কগুলিকে লালন করার মাধ্যমে কাজ করে এবং এমন একটি গবেষণা সংস্কৃতি প্রচার করে যা শ্রেষ্ঠত্ব এবং প্রাসঙ্গিকতার মূল্য দেয়।

কেন্দ্রীয় কার্যক্রমের মধ্যে রয়েছে, নীতি গবেষণা, প্রকল্পের মূল্যায়ন, গুণমানের পরিসংখ্যান, বক্তৃতা প্রচার, পলিসি অ্যাডভোকেসি, তৃণমূল এবং নীতি নেটওয়ার্কিং এবং জাতীয় জরুরিতার বিষয়ে দ্রুত প্রতিক্রিয়ামূলক উদ্যোগকে অন্তর্ভুক্ত করে। এর প্রতিষ্ঠাতা ও চেয়ারম্যান হলেন হোসেন জিল্লুর রহমান ।

তথ্যসূত্র
---------

1. ↑  Bangladesh, The Financial Express। "PPRC proposes 'SDG Champion' competition"। *The Financial Express Online Version*। সংগ্রহের তারিখ ২০১৭-০৯-১৪।
2. ↑  "Engagement with local govt empowers people: Experts"। *The Daily Star* (ইংরেজি ভাষায়)। ২০১৭-০৭-২৭। সংগ্রহের তারিখ ২০১৭-০৯-১৪।
***মানিক*** হল ২০০৫ এর একটি প্রকাশিতব্য বাংলা অ্যাকশন চলচ্চিত্র যার পরিচালক প্রভাত রায় ও প্রযোজক প্রদীপ ভরদ্বাজ। প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।। এই ছবিটি কোয়েল মল্লিকের দ্বিতীয় ছবি। কালিম্পং গল্ফ কোর্সে এই ছবিটির শুটিং হয়েছে। ছবিটি ১৭ ফেব্রুয়ারি ২০০৯ সালে মুক্তি পেয়েছিল। বাবুল বোস ছবিটির সংগীত পরিচালক ছিলেন এবং কয়েকটি গান সুপারহিট করেছিল।

কাহিনী
------

সমীর মিত্র একজন বেকার শিক্ষিত ছেলে যিনি চাকরির সন্ধান করছেন। তাঁর বাবা আবির মিত্র একজন অবসরপ্রাপ্ত ব্যক্তি। সমীরের মা ক্যানসারে ভুগছেন। একদিন সমীর হঠাৎ মানিক চন্দ্র সাধুখানের সাথে দেখা করলেন। মানিকের বাবা নীরঞ্জন সাধুকন, তিনিও অসুস্থ। লতিকা মানিকের ছোট বোন। মানিক কলকাতায় এসেছেন তাঁর বাবার বন্ধু চন্দ্রকান্ত মজুমাদারের সাথে দেখা করতে, যিনি একজন প্রতিষ্ঠিত ব্যবসায়ী। পথে মানিকের দুর্ঘটনার হয়। সমীর মানিকের জীবন বাঁচানোর চেষ্টা করে। মৃত্যুর আগে মানিক সমীরকে তার বাবা এবং ছোট বোনের যত্ন নেওয়ার জন্য অনুরোধ করে; সে সমীরকে তার দুর্ঘটনার সংবাদ প্রকাশ না করার কথাও বলে। মানিক সমীরকে প্রয়োজনীয় সকল তথ্য দেয়। সমীর মানিক হয়ে যায়; সে মানিক হিসাবে চন্দ্রকান্তের সাথে সাক্ষাত করেন। চন্দ্রকান্ত তাকে তাঁর নিজের অফিসে নিয়োগ করেন। সমীর চন্দ্রকান্তের কন্যা রিয়া ও স্ত্রী মঞ্জুর সাথে দেখা করে, রিয়া এবং সমীর ধীরে ধীরে প্রেমে পড়ে যায় কিন্তু সমীর অস্বস্তি বোধ করে যে যখন সবাই জানতে পারবে যে সে মানিক নয় তখন কী হবে? সে তার বেতন থেকে তার নিজের পরিবার এবং মানিকের পরিবারকে টাকা পাঠাতে থাকে। প্রত্যেকেই তার আচরণ ও সততা দেখে মুগ্ধ। হঠাৎ নিরঞ্জন এবং লতিকা কলকাতায় আসেন কারণ নীরঞ্জন খুব অসুস্থ হয়ে পড়েন। নিরঞ্জন তার দৃষ্টি হারিয়ে ফেলে এবং তার বুকে কিছু সমস্যাও হয়। সমীর নিরঞ্জন থেকে লুকানোর চেষ্টা করে তবে সবাই সত্যটি জানতে পারে। চন্দ্রকান্তের ব্যবসায়িক প্রতিদ্বন্দ্বী কার্তিক সেন রিয়াকে অপহরণ করে মুক্তিপণের দাবি করে। সমীর ও চন্দ্রকান্ত তাকে পুলিশের সহায়তায় উদ্ধার করে। সমীর তার বাবার চোখ নিরঞ্জনকে দান করে। চোখের দৃষ্টি ফিরে পায় নিরঞ্জন।

অভিনয়
------

প্রধান ভূমিকায় অভিনয় করেছেন জিৎ এবং কোয়েল মল্লিক আর গুরুত্বপূর্ণ চরিত্রে অভিনয় করেছেন রঞ্জিত মল্লিক, সমতা দাস, সোমা দে, দেবদূত ঘোষ, রজতাব দত্ত, শ্যামল দত্ত, শান্তিলাল মুখোপাধ্যায়, সাগনিক চ্যাটার্জী, বিপ্লব চ্যাটার্জী ও অলাকানন্দ রায়।

বহিঃসংযোগ
---------

* www.telegraphindia.com preview

তথ্যসূত্র
---------

1. ↑  
Grover, Anil (২৯ এপ্রিল ২০০৫)। "Manik"। Calcutta, India: www.telegraphindia.com। সংগ্রহের তারিখ ২০০৮-১১-১৪।
2. ↑  "Manik (2004)"। calcuttatube.com। ৩ নভেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-১১-১৪।
3. ↑  "The Telegraph - Calcutta : Bengal"। Calcutta, India: www.telegraphindia.com। ২৭ ডিসেম্বর ২০০৪। সংগ্রহের তারিখ ২০০৮-১১-১৪।
4. ↑  "Mixed menu for Poila Baisakh platter"। Calcutta, India: www.telegraphindia.com। ৩১ মার্চ ২০০৫। ২০০৭-১২-১৮ তারিখে মূল থেকে আর্কাইভ করা। সংগ্রহের তারিখ ২০০৮-১১-১৪।
**শ্রী হরগোবিন্দপুর** (ইংরেজি: Sri Hargobindpur) ভারতের পাঞ্জাব রাজ্যের গুরুদাসপুর জেলার একটি শহর। বিয়াস নদীর তীরে অবস্থিত ষষ্ঠ গুরু শ্রী গুরু গুরু হরগোবিন্দ সাহেব জি তাঁর পিতা এবং পঞ্চম গুরু শ্রী গুরু গুরু অর্জান দেব সাহেব জিয়ার কেনা জমিতে এই শহরটি প্রতিষ্ঠা করেছিলেন, শহরটি রামগড়িয়া মিসেলের পূর্ববর্তী রাজধানীও।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে শ্রী হরগোবিন্দপুর শহরের জনসংখ্যা হল ৩৯৯৩ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৬৬%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে শ্রী হরগোবিন্দপুর এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের পাঞ্জাব রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**মোনার্ক মার্ট** হল বাংলাদেশের একটি অনলাইন দোকান। ২০২২ সালের জানুয়ারি মাসে বাংলাদেশে মোনার্ক মার্ট আনুষ্ঠানিকভাবে যাত্রা শুরু করে। সাকিব আল হাসান-এর উদ্যোগে কোম্পানিটি অনলাইন ই-কমার্স হিসেবে বাজারে আসে। এটি মূলত বাংলাদেশে তাদের পরিষেবা প্রদান করে।

ইতিহাস
------

২০২২ সালের ২১শে জানুয়ারি বাংলাদেশী ক্রিকেটার অল-রাউন্ডার সাকিব আল হাসান অনলাইন ফ্যাশন খুচরা বিক্রেতা প্রতিষ্ঠান হিসেবে মোনার্ক মার্ট প্রতিষ্ঠা করেন। পরে ধীরে ধীরে প্রতিষ্ঠানটি সারা দেশে একটি সাধারণ বাজার কৌশল এবং ব্যবসায়িক মডেলে রুপান্তরিত হয়। ওয়েবসাইট চালুর কিছুদিন পরেই তারা গ্রাহকদের জন্য অ্যান্ড্রয়েড ও আইফোন ব্যবহারকারীদের জন্য মোবাইল অ্যাপ্লিকেশন চালু করে।

২০২২ সালের ২ সেপ্টেম্বর মোনার্ক মার্ট তাদের শুভেচ্ছাদূত হিসেবে গলফার সিদ্দিকুর রহমানকে নির্বাচিত করে। গ্রামীনফোন নামে একটি টেলিকম প্রতিষ্ঠান শুভেচ্ছা দূত হিসেবে নাম প্রত্যাহার করার প্রায় ১০ বছর পরে সিদ্দিকুর আবার কোন কোম্পানীর শুভেচ্ছা দূত নির্বাচিত হন।

২৭ মার্চ ২০২২ সালে ক্যান্সারে আক্রান্ত বাংলাদেশ জাতীয় দলের ক্রিকেটার মোশাররফ হোসেন রুবেলের চিকিৎসার জন্য ১৫ লাখ টাকা অনুদান দিয়েছে মোনার্ক মার্ট। তবে কিছু দিন পর রুবেল চিকিৎসাধীন অবস্থায় মারা যান।

২০২২ সালের সেপ্টেম্বরে, মোনার্ক মার্ট হকি চ্যাম্পিয়ন্স ট্রফিতে মোনার্ক পদ্মা পদ্মা ফ্র্যাঞ্চাইজির মালিকানা নেয় যা বাংলাদেশ হকি ফেডারেশন এবং এইচ যৌথভাবে আয়োজন করে। এটি একটি ছয় দলের হকি টুর্নামেন্ট যা বাংলাদেশে প্রথমবারের মতো ফ্র্যাঞ্চাইজি স্টাইলে অনুষ্ঠিত হয়। মোনার্ক মার্ট টুর্নামেন্টের একচেটিয়া টিকিটিং অংশীদারও।

তথ্যসূত্র
---------

1. ↑  "সাকিব আল হাসান এবার ই-কমার্স ব্যবসায়"। *যুগান্তর*। জানুয়ারি ২৩, ২০২২। সংগ্রহের তারিখ জানুয়ারি ২৩, ২০২২।
2. ↑  Staff, Reporter (সেপ্টেম্বর ২, ২০২২)। "Golfer Siddikur named brand ambassador of Shakib's company"। *দ্য ডেইলি স্টার* (ইংরেজি ভাষায়)। সংগ্রহের তারিখ সেপ্টেম্বর ২, ২০২২।
3. ↑  "মোশাররফকে ১৫ লাখ টাকা অনুদান দিল সাকিবের প্রতিষ্ঠান"। *এবি নিউজ ২৪*। মার্চ ২৭, ২০২২। সংগ্রহের তারিখ মার্চ ২৭, ২০২২।
4. ↑  "ক্রিকেটার মোশাররফ হোসেন রুবেল মারা গেছেন"। *বিবিসি বাংলা*। সংগ্রহের তারিখ ৩১ অক্টোবর ২০২২।
5. ↑  "Shakib buys a hockey team for BCT"। *দ্য ডেইলি স্টার* (ইংরেজি ভাষায়)। সেপ্টেম্বর ৯, ২০২২। সংগ্রহের তারিখ সেপ্টেম্বর ৯, ২০২২।
6. ↑  "হকি চ্যাম্পিয়ন্স ট্রফির টিকিট পার্টনার সাকিবের 'মোনার্ক মার্ট'"। *জাগো নিউজ*। অক্টোবর ২৬, ২০২২। সংগ্রহের তারিখ অক্টোবর ২৬, ২০২২।

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)
**ম্যাথু নরম্যান হার্ট** (ইংরেজি: Matthew Hart; জন্ম: ১৬ মে, ১৯৭২) ওয়াইকাতোর হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৯৪ থেকে ২০০২ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের প্রতিনিধিত্ব করেছেন। দলে তিনি মূলতঃ বামহাতে অর্থোডক্স স্পিন বোলিং করতেন। এছাড়াও, বামহাতে নিচেরসারিতে ব্যাটিং করতেন **ম্যাথু হার্ট**।

আন্তর্জাতিক ক্রিকেট
-------------------

১৭ ফেব্রুয়ারি, ১৯৯৪ তারিখে পাকিস্তানের বিপক্ষে টেস্ট অভিষেক ঘটে ম্যাথু হার্টের। ১৯৯৪ থেকে ১৯৯৬ সময়কালে নিউজিল্যান্ডের সদস্যরূপে ১৪ টেস্টে অংশগ্রহণের সুযোগ পেয়েছেন। এ সময়ে ২৯ উইকেট দখল করেছেন। তন্মধ্যে, দক্ষিণ আফ্রিকার বিপক্ষে একবার পাঁচ-উইকেট লাভের কৃতিত্ব প্রদর্শন করেছেন ম্যাথু হার্ট। জোহেন্সবার্গের ওয়ান্ডারার্স স্টেডিয়ামে স্বাগতিক দক্ষিণ আফ্রিকার বিপক্ষে নিজস্ব সপ্তম টেস্টে ৫/৭৭ বোলিং পরিসংখ্যান দাঁড় করিয়েছিলেন।

ক্রিকেট বিশ্বকাপ
----------------

১৩টি একদিনের আন্তর্জাতিকে অংশ নিয়ে ১৩ উইকেটের সন্ধান পেয়েছেন। তিনি। ১৯৯৪ সালে ওয়েস্ট ইন্ডিজের বিপক্ষে দূর্দান্ত ক্রীড়াশৈলী প্রদর্শন করেছেন ম্যাথু হার্ট। ভারতের ফতুর্দা নেহরু স্টেডিয়ামে ৫/২২ বোলিং পরিসংখ্যান গড়ে তৎকালীন নিউজিল্যান্ডীয় নতুন রেকর্ড স্থাপন করেন। ১৯৯৪ থেকে ২০০২ সাল পর্যন্ত তার ওডিআই খেলোয়াড়ী জীবন চলমান ছিল। দূর্বল ক্রীড়াশৈলী প্রদর্শনের কারণে ড্যানিয়েল ভেট্টোরি তার স্থলাভিষিক্ত হন।

অবসর
----

১৯৯৫ সালে দক্ষিণ আফ্রিকা সফরে ভবিষ্যতের অধিনায়ক স্টিফেন ফ্লেমিং ও দলীয় সঙ্গী ডিওন ন্যাশের সাথে কানাবিস সেবনের অভিযোগে দল থেকে বহিষ্কৃত হন।

খেলায় স্বাভাবিক ক্রীড়াশৈলী প্রদর্শন ও উদ্যমতা হারানোর কারণে ৩৩ বছর বয়সে ২০০৫ সালে প্রথম-শ্রেণীর ক্রিকেটকে বিদায় জানান। তার ভাই রবি হার্ট নর্দার্ন ডিস্ট্রিক্টস নাইটস ও নিউজিল্যান্ড দলের পক্ষে উইকেট-রক্ষক হিসেবে খেলেছেন।

তথ্যসূত্র
---------

1. ↑  "Fleming caught out for a smoke"। *The New Zealand Herald*। ২০০৪-১১-০৬। সংগ্রহের তারিখ ২০১০-০৬-২৫।
2. ↑

আরও দেখুন
---------

* রজার টোজ
* অ্যাডাম প্যারোরে
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ম্যাথু হার্ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ম্যাথু হার্ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
নিউজিল্যান্ড দল – ১৯৯৯ ক্রিকেট বিশ্বকাপ সেমি-ফাইনালিস্ট |
| --- |
| 
* ১ ফ্লেমিং
* ২ অ্যালট
* ৩ অ্যাসলে
* ৪ বাফিন
* ৫ কেয়ার্নস
* ৬ ডৌল
* ৭ হ্যারিস
* ৮ হার্ট
* ৯ হর্ন
* ১০ লারসেন
* ১১ ম্যাকমিলান
* ১২ ন্যাশ
* ১৩ প্যারোরে
* ১৪ টোজ
* ১৫ ভেট্টোরি
* কোচ: স্টিভ রিক্সন

 | নিউজিল্যান্ড |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র

 |
ফজলে লোহানী
**ফজলে লোহানী** (১৯২৮ – অক্টোবর ৩০, ১৯৮৫) বাংলাদেশের একজন প্রখ্যাত সাংবাদিক ও টেলিভিশন ব্যক্তিত্ব। বিটিভির ম্যাগাজিন অনুষ্ঠান যদি কিছু মনে না করেন-এর উপস্থাপক হিসেবে তিনি বিপুল জনপ্রিয়তা লাভ করেন। ১৯৮৫ সালে আকস্মিকভাবে মৃত্যুবরণ করেন। তার ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।

জন্ম ও শিক্ষা জীবন
------------------

লোহানী ১৯২৮ সালের ১২ মার্চ সিরাজগঞ্জ জেলার কাউলিয়া গ্রামে জন্মগ্রহণ করেন। বাবা আবু লোহানী ছিলেন সাংবাদিক ও সাহিত্যিক ও মা ফাতেমা লোহানী ছিলেন কলকাতা করপোরেশন স্কুলের শিক্ষিকা। তিনি সিরাজগঞ্জ বিএল স্কুল থেকে ম্যাট্রিক এবং কলকাতা প্রেসিডেন্সি কলেজ থেকে বিএসসি পাস করেন। ১৯৪৮ সালে ঢাকা বিশ্ববিদ্যালয়ে পদার্থবিজ্ঞান বিভাগে এমএসসি ক্লাসে ভর্তি হলেও চূড়ান্ত পরীক্ষায় অংশ নেননি। তার বড় ভাই ফতেহ লোহানী ছিলেন বিশিষ্ট সাংস্কৃতিক ব্যক্তিত্ব।

কর্মজীবন
--------

লোহানী ১৯৪৭ সালে ঢাকা থেকে *পূর্ব বাংলা* নামে সাপ্তাহিক পত্রিকা এবং ১৯৪৯ এ অগত্যা নামের একটি জনপ্রিয় মাসিক ম্যাগাজিন প্রকাশ করেন। জন্মভূমিতে সাংবাদিক হিসেবে কয়েক বছর কাজ করার পরে তিনি যুক্তরাজ্যে চলে যান এবং সেখানে বিবিসি তে কাজ করেন। পরবর্তীতে তিনি দেশে ফিরে এলে একজন সাংবাদিক এবং লেখক হিসেবেই পরিচিত ছিলেন। তিনি পেনশন নামে একটি চলচ্চিত্র প্রযোজনা করেন।

তথ্যসূত্র
---------

1. ↑  স্ম র ণ : ফজলে লোহানী, নয়া দিগন্ত, ৩০ অক্টোবর ২০১৯
2. ↑  লোহানী, ফজলে, বাংলাপিডিয়া
**শ্রীকাইল সরকারি কলেজ**  বাংলাদেশের কুমিল্লা জেলা, মুরাদনগর উপজেলা, বাঙ্গরা বাজার থানাঅন্তর্গত শ্রীকাইল গ্রামে অবস্থিত একটি শিক্ষাপ্রতিষ্ঠান। মহামানব ক্যাপ্টেন নরেন্দ্র নাথ দত্ত কর্তৃক ১৯৪১ সালে স্থাপিত কলেজটি এরই মধ্যে বাংলাদেশের অন্যতম সেরা শিক্ষাপ্রতিষ্ঠান হিসেবে পরিচিতি লাভ করে। বর্তমানে কলেজটিতে ৩৪ শিক্ষক রয়েছেন।

ইতিহাস
------

কুমিল্লা জেলার মুরাদনগর থানার অন্তর্গত শ্রীকাইল গ্রামে ১৯৪১ খ্রিস্টাব্দে প্রতিষ্ঠিত হয়। সমাজসেবক হিসেবে খ্যাত ক্যাপ্টেন নরেন্দ্রনাথ দত্ত কলেজটি প্রতিষ্ঠা করেন। শ্রম এবং মেধার মাধ্যমে অত্যন্ত দরিদ্র অবস্থা থেকে তিনি বিপুল সম্পদ গড়ে তুলেছিলেন। তদানীন্তন ত্রিপুরা জেলার (বৃহত্তর কুমিল্লা) মধ্যে শ্রীকাইল কলেজ ছিল প্রথম গ্রেডের দ্বিতীয় কলেজ। কলেজটি যাত্রা শুরু করে মাত্র ৫২ জন ছাত্র নিয়ে এবং ২০০০ সালে এর ছাত্র সংখ্যা দাঁড়ায় প্রায় ৯০০। শুরুতে এই কলেজে কোন ছাত্রী ছিল না। ২০০০ সালে ছাত্রীর সংখ্যা দাঁড়ায় প্রায় ৪০০।

এ কলেজের প্রথম অধ্যক্ষ ছিলেন ডঃ অতীন্দ্রনাথ বসু। ১৯৫৭ সালে বন্ধ হয়ে কলেজটি আবার ১৯৬৩ সালে চালু হয়। তখন অধ্যক্ষের দায়িত্ব পালন করেন আঃ ওয়াদুদ। তাকে কলেজের দ্বিতীয় প্রতিষ্ঠাতাও বলা হয়।

ফলাফল
-----

কলেজের ছাত্রছাত্রীরা উচ্চ মাধ্যমিক পরীক্ষায় ভাল ফলাফল অর্জন করে। তবে কলেজটি প্রথমে সবার দৃষ্টি আকর্ষণ করে ১৯৪৫ সালে যখন এই কলেজের ছাত্র অরুণ দত্ত অবিভক্ত বাংলার উচ্চ মাধ্যমিক পরীক্ষায় প্রথম স্থান অর্জন করেন।যুগ উপযোগী পাঠ দানের অভাব, গত কয়েক বৎসর ধরে কলেজ টির ফলাফল সন্তোষজনক নয়।।

ভবনসমূহ
-------

কলেজের গ্রন্থাগারে ছয় হাজার গ্রন্থ এবং সাময়িকী রয়েছে। কলেজ গবেষণাগার প্রয়োজনীয় যন্ত্রপাতি দ্বারা সুসজ্জিত। কলেজের ছাত্র-ছাত্রীরা আন্তঃকলেজ ক্রীড়ায় নিয়মিত যোগদান করে থাকে। এই কলেজে বিএনসিসি এবং রোভার স্কাউটিং ইউনিটও রয়েছে। কলেজটির অর্থনৈতিক অবস্থা বেশ দৃঢ়। কলেজের আয়ের উৎস হচ্ছে জমি (৩০ একর), সালদা নদী এলাকায় অবস্থিত সম্পত্তি, শ্রীকাইল বাজারের কিছু দোকানপাট, ছাত্রবেতন এবং সরকারি অনুদান। কলেজের অবকাঠামোর মধ্যে রয়েছে একটি তিনতলা একাডেমিক-প্রশাসনিক ভবন, অধ্যক্ষের জন্য একটি তিনতলা আবাসিক ভবন, শিক্ষকদের জন্য ২০টি আবাসিক ফ্ল্যাট, একটি মিলনায়তন এবং অবিবাহিত শিক্ষকদের জন্য ১৪টি বাসকক্ষ।

কৃতি শিক্ষার্থী
---------------

কলেজের প্রাক্তন ছাত্র-ছাত্রীদের মধ্যে রয়েছে শিক্ষক, প্রকৌশলি, ডাক্তার, সরকারি কর্মকর্তা, সেনাবাহিনীর কর্মকর্তা, শিল্পী, রাজনীতিবিদ ও সমাজকর্মী। মুক্তিযুদ্ধের সময় শ্রীকাইল কলেজ গৌরবজনক ভূমিকা পালন করে। এই কলেজের দুইজন ছাত্র মোঃ মোর্শেদ এবং হাসান আলী মুক্তিযুদ্ধে শহীদ হন। প্রাক্তন ছাত্র শাহ্জাহান সিদ্দিকী মুক্তিযুদ্ধে বীরত্ব প্রদর্শনের জন্য ‘বীর বিক্রম’ খেতাবে ভূষিত হন।
ফ্লুওক্সেটাইন (Fluoxetine) অণ্ডকোষ-বাধ্যতামূলক ব্যাধিটির চিকিত্সার জন্য ব্যবহৃত হয় ( ও সি ডি), বিষণ্নতা, হঠাৎ প্যানিক আক্রমণ, বুলিমিয়া (খাওয়া ব্যাধি) এবং প্রিমেনস্ট্রিয়াল ডিসফোরিক ডিসঅর্ডার ( মস্তিষ্কের আগে উত্তেজনা, বিরক্ত এবং বিষণ্নতা উপসর্গ)। ঔষধ আপনার ঘুম, মেজাজ, ক্ষুধা পাশাপাশি শক্তি স্তর উন্নত করতে পারেন। এটি ড্রাগ গ্রুপের সাথে পরিচিত, যাকে নির্বাচনী সেরোটোনিন রিউটেক ইনহিবিটারস (এসএসআরআই) বলা হয়। এটি আপনার শরীরের সেরোটোনিন পরিমাণ বাড়িয়ে কাজ করে, যা আপনার মস্তিষ্কের একটি প্রাকৃতিক পদার্থ যা মানসিক ভারসাম্য বজায় রাখতে সহায়তা করে।

ফ্লুওক্সেটাইন (Fluoxetine) একটি ট্যাবলেট, ক্যাপসুল, বিলম্বিত মুক্তির ক্যাপসুল এবং তরল সমাধান হিসাবে পাওয়া যায়, যা মৌখিকভাবে নেওয়া যায়। এটা খাদ্য বা এটি ছাড়া নেওয়া যেতে পারে। ডোজ আপনার বর্তমান স্বাস্থ্য অবস্থা এবং আপনার শরীর প্রথম ডোজ প্রতিক্রিয়া কিভাবে উপর নির্ভর করবে। আপনার ডাক্তার প্রাথমিকভাবে একটি কম মাত্রা নির্ধারণ এবং তারপর ধীরে ধীরে এটি বৃদ্ধি করতে পারে। আপনার ডাক্তারের সাথে পরামর্শ না করেই ওষুধ বন্ধ না করার পরামর্শ দেওয়া হয়, কারণ দেখার অভিজ্ঞতা আছে। প্রত্যাহারের উপসর্গ যেমন মেজাজ পরিবর্তন, মাথা ঘোরা , উদ্বেগ, বিভ্রান্তি, আন্দোলন বা বিরক্তিকরতা। ফ্লুওক্সেটাইন (Fluoxetine) এর পূর্ণ কার্যকারিতা প্রদর্শন করতে ৪-৫ সপ্তাহ সময় নিতে পারে এবং কখনও কখনও আরও বেশি সময় নিতে পারে।

আপনি স্নায়বিকতা, যেমন বমিভাব , যেমন শুকনো মুখ, দুর্বলতা , তন্দ্রা এবং ফ্লুওক্সেটাইন (Fluoxetine) গ্রহণ করার সময় যৌন কর্মক্ষমতা হ্রাস করে। কিছুক্ষণ পর যদি তারা চলে যেতে অস্বীকার করে তবে আপনি আপনার ডাক্তারের সাথে পরামর্শ করতে পারেন। যাইহোক, কিছু ক্ষেত্রেও কিছু গুরুতর পার্শ্বপ্রতিক্রিয়া হতে পারে যার জন্য তাত্ক্ষণিক চিকিৎসা মনোযোগ প্রয়োজন:

* ঔষধে এলার্জি প্রতিক্রিয়া , শ্বাস নিতে অসুবিধা সৃষ্টি করে, ঝাপসা , মুখ ঠোঁট, ও ফুসফুস
* চোখের ভেতরে ব্যাথা বা বিবর্ণ দৃষ্টি
* প্লেপাইটেশন বা দ্রুত হার্ট রেট
* হৃদরোগের আক্রমণ, কম্পন , হ্যালুসিনেশন বা আত্মঘাতী প্রবণতা
* অস্বাভাবিক মারাত্মক বা রক্তপাত

ফ্লুওক্সেটাইন (Fluoxetine) আপনাকে ধীরে ধীরে বা বিচলিত হতে পারে। এটা ড্রাইভ বা আপনার সম্পূর্ণ ঘনত্ব প্রয়োজন যে অন্য কোন কার্যকলাপ না করার পরামর্শ দেওয়া হয়। আপনি একজন বয়স্ক রোগী হলে, হঠাৎ পতন এড়ানোর জন্য আপনি বসার বা ঘুমন্ত অবস্থায় থেকে উঠার সময় সতর্ক হোন। এছাড়াও, আপনি এই ঔষধ অধীনে যখন আপনি অ্যালকোহল এড়াতে হবে।

এখানে বর্ণিত তথ্যগুলি এই ওষুধের সল্ট বা উপাদানগুলির উপর ভিত্তি করে লেখা হয়েছে। এই ওষুধের ব্যবহার এবং প্রভাব কোন একজন রোগীর শারীরিক অবস্থা অনুযায়ী পৃথক হতে পারে। তাই এটি পরামর্শ‌ দেওয়া হয় যে, এই ওষুধ ব্যবহার করার আগে আপনি আপনার Psychiatrist এর কাছ থেকে পরামর্শ নিন।
কীভাবে রান সংগৃহীত হয় এবং দল খেলায় জয়লাভ করে তার ধারণকৃতচিত্র
**রান** (ইংরেজি: Run) ক্রিকেটীয় পরিভাষাবিশেষ ও খেলার পয়েন্ট সংগ্রহকারী একক। ব্যাটসম্যান কর্তৃক রান সংগৃহীত হয় যা নিজস্ব অর্জনের পাশাপাশি দলীয় সংগ্রহশালাকে স্ফীত করে তোলে। যখন একজন ক্রিকেটার ৫০ রান বা ১০০ রান করেন, তখন তা যথাক্রমে অর্ধ-শতক ও শতক নামে অভিহিত করা হয়। এরফলে সংশ্লিষ্ট ব্যাটসম্যান বিশেষ গৌরব কিংবা সম্মাননার অধিকারী হন। এছাড়াও, দুইজন ব্যাটসম্যান যৌথভাবে ৫০ রান বা ১০০ রান করলেও তা একইভাবে উদ্‌যাপন করা হয়।

ওয়েস্ট ইন্ডিজের ব্রায়ান লারা টেস্ট ও প্রথম-শ্রেণীর ক্রিকেটের উভয়ক্ষেত্রে সর্বাধিক রান করার বিশ্বরেকর্ডের অধিকারী হয়ে আছেন। অন্যদিকে, একদিনের আন্তর্জাতিক ক্রিকেট ও টুয়েন্টি২০ আন্তর্জাতিকে সর্বাধিক রান করার কৃতিত্বের দাবীদার হচ্ছেন যথাক্রমে ভারতের রোহিত শর্মা এবং নিউজিল্যান্ডের ব্রেন্ডন ম্যাককুলাম।

নিয়ম
-----

ক্রিকেটের আইনের ১৮নং ধারায় রানের বিষয়ে বিবৃত রয়েছে। যখন দুইজন ব্যাটসম্যান পিচের একে-অপরের প্রান্তসীমা স্পর্শ করেন তখন রান পয়েন্ট আকারে ব্যক্তিগত ও দলীয় - উভয় পর্যায়ে যুক্ত হতে থাকে। সাধারণতঃ ব্যাটসম্যানদের মধ্যে যিনি বলের অবস্থান সম্পর্কে অধিক নিশ্চিত হন, তিনি ইয়েস, নো এবং ওয়েট - এ ধরনের শব্দ প্রয়োগ করেন, যা প্রায়শঃই শোনা যায়।

বোলার কর্তৃক নিক্ষিপ্ত একটি বল থেকে একাধিক রান সংগৃহীত হতে পারে। এছাড়াও, মাঠ গড়িয়ে সীমানা স্পর্শ করলে তা বাউন্ডারি এবং শূন্যে ভেসে বল সীমানার বাইরে গেলে তা ’ছক্কা’ নামে পরিচিতি পায়। কোন কারণে দু’জন ব্যাটসম্যানের কেউ ক্রিজ স্পর্শ করতে না পারলে বিপক্ষের ফিল্ডার কর্তৃক বল সহযোগে উইকেট ভেঙ্গে ফেলার মাধ্যমে রান আউট হতে পারেন।

১৮নং আইন অনুসারে তখনই রান হতে পারে যখন -

* ব্যাটসম্যান বা তার রানার খেলা চলাকালে পীচের একপ্রান্ত থেকে অন্যপ্রান্ত অতিক্রম করেন;
* মাঠ গড়িয়ে সীমানা স্পর্শ করলে কিংবা ছক্কা হাঁকালে;
* জরিমানাস্বরূপ অতিরিক্ত রান প্রাপ্তি ঘটে;
* আম্পায়ার কর্তৃক বলকে লস্ট বলরূপে আখ্যায়িত করা হলে।

তবে, নো বল, ওয়াইড, বাই এবং লেগ বাই - এ ধরনের অতিরিক্ত রান ব্যাটসম্যানের রানের সাথে যুক্ত না হয়ে দলের রানের সাথে সংযুক্ত হয়।

তথ্যসূত্র
---------

1. ↑  "Law 18 Scoring runs"। Budy Cricket Club। ৯ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৩।
2. ↑  "Glossary of cricket terms from the England Cricket Board retrieved 13 May 2008" (পিডিএফ)। ২৮ মে ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ মার্চ ২০১৩।
3. ↑  Barclays World of Cricket – 3rd Edition, 1986, Guild Publishing/Willow Books (Collins), pp693–700.

| * দে
* স
ক্রিকেট পরিসংখ্যানসমূহ |
| --- |
| ব্যাটিং | 
* ইনিংস
* রান
* ব্যাটিং গড়
* সেঞ্চুরি
* স্নায়বিক নব্বই
* স্ট্রাইক রেট
* অপরাজিত
* চার ও ছক্কা
* নেট রান রেট
* প্রয়োজনীয় রান রেট
* রান প্রতি উইকেট অনুপাত
* হিট উইকেট

 |  |
| বোলিং | 
* ওভার
* উইকেট
* নো বল
* ওয়াইড
* লেগ বাই
* বাই
* পাঁচ উইকেট শিকার
* দশ উইকেট শিকার
* বোলিং গড়
* ইকোনমি রেট
* হ্যাট্রিক
* ওভার রেট
* সুপার ওভার
* এলবিডব্লিউ

 |
| ফিল্ডিং | 
* ক্যাচ
* রান আউট
* বাই

 |
| উইকেট-রক্ষক | 
* ক্যাচ
* স্টাম্পড

 |
জাহাজযোগে সামুদ্রিক পথে আন্তর্জাতিক মাল পরিবহনের এই মানচিত্রটি বিশ্বের মহাসাগরগুলিতে বাণিজ্যিক পরিবহনের আপেক্ষিক ঘনত্বের উপর আলোকপাত করেছে।
বিমানযোগে আকাশপথে আন্তর্জাতিক মাল পরিবহনের মানচিত্র (২০০৯)
**মাল পরিবহন** বা **পণ্য পরিবহন** বলতে যে ভৌত প্রক্রিয়াতে পণ্যদ্রব্য এবং অন্যান্য ধরনের মালামাল একস্থান থেকে আরেক স্থানে পরিবহন করা হয়, তাকে বোঝায়। আন্তর্জাতিক বাণিজ্যের প্রায় ৯০% মাল পরিবহন জাহাজযোগে সমুদ্রপথে সম্পন্ন হয়। বিশ্বব্যাপী সমুদ্র ও মহাসমুদ্রগুলিতে প্রায় ১ লক্ষেরও বেশি মালবাহী জাহাজ আন্তর্জাতিক বাণিজ্যিক কর্মকাণ্ডে নিয়োজিত। এগুলি আন্তর্জাতিক অর্থনীতির মেরুদণ্ডস্বরূপ। নদীপথে মালবাহী বজরা নৌকা ব্যবহার করা হয়। অধিক দূরত্বের জন্য বিমানযোগে আকাশপথে মাল পরিবহন সবচেয়ে দ্রুত এবং একই সাথে সবচেয়ে খরচসাপেক্ষ। স্থলভাগে সড়কপথে ট্রাকযোগে কিংবা রেলপথে রেলগাড়িযোগে মাল পরিবহন করা হয়। বর্তমানে অনেক মালবাহী বাক্স বা "কন্টেইনার" (Container) এমনভাবে নকশা করা হয়, যেন এগুলি স্থল, জল বা আকাশপথে বিভিন্ন পরিবহন মাধ্যমে পরিবাহিত হতে পারে; এগুলিকে "আন্তঃমাধ্যম মালবাহী বাক্স" (Intermodal shipping container) বলা হয়। সাধারণত দ্বার-থেকে-দ্বারে প্রেরকের কাছ থেকে প্রাপকের হাতে মাল পৌঁছে দেওয়ার লক্ষ্যে পরিকল্পিতভাবে বিভিন্ন মাধ্যম ব্যবহার করার উদ্দেশ্যে এই বাক্সগুলি ব্যবহৃত হয়।

আরও দেখুন
---------

* পরিবাহিত মাল
* পণ্য স্থানান্তর বিদ্যা
**ক্লুবে দে রেগাতাস দো ফ্লামেঙ্গো** (পর্তুগিজ: *Clube de Regatas do Flamengo*, পর্তুগিজ উচ্চারণ: [ˈklubi dʒi ʁeˈɡataʒ du flaˈmẽɡu]; সাধারণত **ফ্লামেঙ্গো রেগাতাস ক্লাব**, **সিআর ফ্লামেঙ্গো** এবং সংক্ষেপে **ফ্লামেঙ্গো** নামে পরিচিত) হচ্ছে রিউ দি জানেইরু ভিত্তিক একটি ব্রাজিলীয় পেশাদার ফুটবল ক্লাব। এই ক্লাবটি বর্তমানে ব্রাজিলের শীর্ষ স্তরের স্তরের ফুটবল লিগ কাম্পেওনাতো ব্রাজিলেইরো সেরিয়ে আতে প্রতিযোগিতা করে। এই ক্লাবটি ১৮৯৫ সালের ১৭ই নভেম্বর তারিখে প্রতিষ্ঠিত হয়েছে। ৭৮,৮৩৮ ধারণক্ষমতাবিশিষ্ট মারাকানা স্টেডিয়ামে *রুব্রো-নেগ্রো* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন পর্তুগিজ সাবেক ফুটবল খেলোয়াড় ভিতোর মানুয়েল পেরেইরা এবং সভাপতির দায়িত্ব পালন করছেন রোদোলফো লান্দিম। বর্তমানে ব্রাজিলীয় মধ্যমাঠের খেলোয়াড় এভের্তোন রিবেইরো এই ক্লাবের অধিনায়কের দায়িত্ব পালন করছেন।

ফ্লামেঙ্গো ব্রাজিলের অন্যতম জনপ্রিয় ক্লাব, ২০২০ সালের হিসাব অনুযায়ী ক্লাবটির ৪০.২ মিলিয়নেরও বেশি সমর্থক রয়েছে। এটি ব্রাজিলের সবচেয়ে ধনী এবং সবচেয়ে মূল্যবান ফুটবল ক্লাব, যার বার্ষিক আয় ৯৫০.০ মিলিয়ন ব্রাজিলীয় রিয়াল এবং ক্লাবটির মোট সম্পদ ২.৯ বিলিয়ন ব্রাজিলীয় রিয়াল।

ঘরোয়া ফুটবলে, ফ্লামেঙ্গো এপর্যন্ত ১৫টি শিরোপা জয়লাভ করেছে; যার মধ্যে সাতটি কাম্পেওনাতো ব্রাজিলেইরো সেরিয়ে আ, চারটি কোপা দো ব্রাজিল এবং দুইটি সুপারকোপা দো ব্রাজিল শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৭টি শিরোপা জয়লাভ করেছে; যার মধ্যে একটি আন্তঃমহাদেশীয় কাপ, তিনটি কোপা লিবের্তাদোরেস এবং একটি কোপা দে ওরো শিরোপা রয়েছে। লিও মোরা, উইলিয়ান আরাও, গাব্রিয়েল বারবোসা, ব্রুনো এনরিকে পিন্তো এবং রেনাতো আব্রেউয়ের মতো খেলোয়াড়গণ ফ্লামেঙ্গোর জার্সি গায়ে মাঠ কাঁপিয়েছেন।

ইতিহাস
------

ক্লাব প্রতিষ্ঠার প্রায় ৯৪ বছর পর, ১৯৮৯–৯০ মৌসুমে ফ্লামেঙ্গো প্রথমবারের মতো ব্রাজিলের পেশাদার ফুটবলের শীর্ষ স্তর কাম্পেওনাতো ব্রাজিলেইরো সেরিয়ে আতে অংশগ্রহণ করতে সক্ষম হয়েছিল। ১৯৮৯ সালের সালের ৭ই সেপ্টেম্বর তারিখে, কাম্পেওনাতো ব্রাজিলেইরো সেরিয়ে আতে ক্লাব ইতিহাসে নিজেদের প্রথম ম্যাচে ফ্লামেঙ্গো আতলেতিকো মিনেইরোর সাথে ০–০ গোলে ড্র করেছিল। ১৯৮৯–৯০ কাম্পেওনাতো ব্রাজিলেইরো সেরিয়ে আতে ফ্লামেঙ্গো ৬টি জয় এবং ৭টি ড্রয়ে সর্বমোট ১৯ পয়েন্ট অর্জন করে পয়েন্ট তালিকায় ৯ম স্থান অর্জন করেছিল।

তথ্যসূত্র
---------

1. ↑  "Curiosidade: A história do Urubu, símbolo do Flamengo"। *torcidaflamengo.com.br*। সংগ্রহের তারিখ ১১ মার্চ ২০১৯।
2. ↑   [*স্থায়ীভাবে অকার্যকর সংযোগ*]
3. ↑
4. ↑
5. ↑
6. ↑  "FIFA highlights Flamengo in the semifinals: "Only team in the world with 40 million fans"" (পর্তুগিজ ভাষায়)। সংগ্রহের তারিখ ৪ অক্টোবর ২০২০।
7. ↑  Cerioni, Clara। "Flamengo é o time que mais fatura no Brasil"। ৩০ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।
8. ↑  "Estudo coloca o Flamengo como a marca mais valiosa do futebol brasileiro em 201"। Globoesporte। ১৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।
9. ↑  "Flamengo perde em última instância e Sport é o campeão brasileiro de 1987"। *Gazeta Espórtiva*। ২০১৮-০৩-১৭। সংগ্রহের তারিখ ২০২২-১০-১৫।
10. ↑

বহিঃসংযোগ
---------


উইকিমিডিয়া কমন্সে **ফ্লামেঙ্গো রেগাতাস ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
**মার্সেলিনো গালাতাস রেন্তেরিয়া** (ইংরেজি: Marcelino Gálatas; ২ এপ্রিল ১৯০৩ – ৮ এপ্রিল ১৯৯৪; **মার্সেলিনো গালাতাস** নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিয়াল সোসিয়েদাদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।

১৯২০–২১ মৌসুমে, অ্যাথলেটিক বিলবাওয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অ্যাথলেটিক বিলবাওয়ের হয়ে ১ মৌসুম খেলার পর, পরবর্তী মৌসুমে তিনি দেউস্তোয় যোগদান করেন, সেখানে তিনি ২ মৌসুম অতিবাহিত করেন। অতঃপর ১৯২৩–২৪ মৌসুমে, তিনি তার রিয়াল সোসিয়েদাদে যোগদান করেন, যেখানে তিনি ৪ মৌসুম অতিবাহিত করে আতলেতিকো মাদ্রিদে যোগদান করেন, আতলেতিকো মাদ্রিদের হয়ে তিনি ১ মৌসুম অতিবাহিত করে অবসর গ্রহণ করেছিলেন।

১৯২৭ সালে, গালাতাস স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি মাত্র ১টি ম্যাচে অংশগ্রহণ করেছেন।

ব্যক্তিগত জীবন
--------------

মার্সেলিনো গালাতাস ১৯০৩ সালের ২রা এপ্রিল তারিখে ফিলিপাইনের ম্যানিলায় জন্মগ্রহণ করেছিলেন। পরবর্তীতে প্রকৌশল বিষয়ে পড়াশোনা করার জন্য তিনি স্পেনের বাস্ক প্রদেশে চলে আসেন। তিনি তার খেলোয়াড় জীবনে সকলের কাছে "চেলিন" ডাকনামে পরিচিত ছিলেন। ১৯৯৪ সালের ৮ই এপ্রিল তারিখে, ৯১ বছর বয়সে, গালাতাস স্পেনের বেনালমাদেনায় মৃত্যুবরণ করেছেন।

তথ্যসূত্র
---------

1. ↑  "মার্সেলিনো গালাতাসের জাতীয় দলের তথ্য"। *ইউ-ফুটবল*। সংগ্রহের তারিখ ২৭ অক্টোবর ২০২০।
2. ↑  "Marcelino Gálatas"। *পিউপলপিল*। সংগ্রহের তারিখ ২৭ অক্টোবর ২০২০।

বহিঃসংযোগ
---------

* মার্সেলিনো গালাতাস (স্পেনীয়)
* অ্যাথলেটিক বিলবাও-এ মার্সেলিনো গালাতাস
* বিডিফুটবলে মার্সেলিনো গালাতাস (ইংরেজি)
**ডিমাপুর** (ইংরেজি: Dimapur) ভারতের নাগাল্যান্ড রাজ্যের ডিমাপুর জেলার একটি শহর। পর্বতসংকুল রাজ্যের একমাত্র সমতল অঞ্চলে এই শহরটি অবস্থিত।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে ডিমাপুর শহরের জনসংখ্যা হল ১০৭,৩৮২ জন। এর মধ্যে পুরুষ ৫৭% এবং নারী ৪৩%।

এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ডিমাপুর এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তাৎপর্য
-------

এই শহরটি নাগাল্যান্ড রাজ্যের প্রবেশদ্বার। নিকটবর্তী **রাঙাপাহাড়** শহরে ভারতীয় সেনাবাহিনীর পূর্ব কমান্ডের ৩য় কর্পস এর সেনাঘাঁটি অবস্থিত।

যোগাযোগ
-------

এই শহরটি নাগাল্যান্ড রাজ্যের একমাত্র রেল ও আকাশ যোগাযোগ কেন্দ্র ।

তথ্যসূত্র
---------

1. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ অক্টোবর ১, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের নাগাল্যান্ড রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস** হার্ভার্ড বিশ্ববিদ্যালয় এর ফ্যাকাল্টি অব আর্টস অ্যান্ড সায়েন্সেস এর একটি স্কুল, যেটি প্রকৌশল, ফলিত বিজ্ঞান ও প্রযুক্তিতে হার্ভার্ডের শিক্ষা ও গবেষণা প্রচেষ্টাকে যুক্ত করে।

ওভারভিউ
-------

হার্ভার্ডে প্রকৌশল ও ফলিত বিজ্ঞান এর সূচনা ঘটে ১৮৪৭ সালে লরেন্স সায়েন্টিফিক স্কুল প্রতিষ্ঠার মাধ্যমে। ২০০৭ সালের ফেব্রুয়ারিতে এর নাম পরিবর্তন করে রাখা হয় হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস।

অ্যাকাডেমিকস এবং গবেষণা
-----------------------

উপস্নাতকেরা কম্পিউটার বিজ্ঞান (ব্যাচেলর অব আর্টস এবং সেকেন্ডারি ফিল্ড হিসেবে), ইঞ্জিনিয়ারিং সায়েন্সেস (ব্যাচেলর অব আর্টস এবং ব্যাচেলর অব সায়েন্স, দুটিই এবিইটি দ্বারা অ্যাক্রেডিটেড) এবং ফলিত গণিতে (ব্যাচেলর অব আর্টস এবং সেকেন্ডারি ফিল্ড হিসেবে) ডিগ্রি নিতে পারে। 
উপস্নাতক পর্যায়ে এই ডিভিশনটি ফলিত গণিত, ফলিত পদার্থবিজ্ঞান, বায়োইঞ্জিনিয়ারিং, রাসায়নিক প্রকৌশল, কম্পিউটার বিজ্ঞান, তড়িৎ প্রকৌশল, পরিবেশ বিজ্ঞান ও প্রকৌশল, যন্ত্র প্রকৌশলে মাস্টার অব সায়েন্স, মাস্টার অব ইঞ্জিনিয়ারিং এবং পিএইচডি প্রদান করে।

ইতিহাস
------

তথ্যসূত্র
---------

1. ↑
2. ↑  2008-2009 Numbers, SEAS Academic Office
**ডেভিড আলেকজান্ডার রেনেবার্গ** (ইংরেজি: David Renneberg; জন্ম: ২৩ সেপ্টেম্বর, ১৯৪২) নিউ সাউথ ওয়েলসের প্যাডিংটন এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৬ থেকে ১৯৬৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন **ডেভিড রেনেবার্গ**।

প্রথম-শ্রেণীর ক্রিকেট
---------------------

১৯৬৪-৬৫ মৌসুম থেকে ১৯৭০-৭১ মৌসুম পর্যন্ত ডেভিড রেনেবার্গের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুরদিকে তিনি বলকে নিয়ন্ত্রণে রাখতে পারতেন না। পরবর্তীকালে নিখুঁতমানের উদ্বোধনী ফাস্ট বোলার হিসেবে নিজেকে উপস্থাপনায় সচেষ্ট হয়েছিলেন।

ফাস্ট বোলার হিসেবে ডেভিড রেনেবার্গ ১৯৬৪-৬৫ মৌসুম থেকে ১৯৭০-৭১ মৌসুম পর্যন্ত নিউ সাউথ ওয়েলসের পক্ষে খেলেন। এছাড়াও, ১৯৬৯ সালে ল্যাঙ্কাশায়ার লীগে রটেনস্টল দলে খেলেছিলেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন ডেভিড রেনেবার্গ। ২৩ ডিসেম্বর, ১৯৬৬ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৯ জানুয়ারি, ১৯৬৮ তারিখে ব্রিসবেনে সফরকারী ভারত দলের বিপক্ষে সর্বশেষ টেস্টে অংশ নেন তিনি।

১৯৬৬-৬৭ মৌসুমে দক্ষিণ আফ্রিকা গমন করেন। ২৩ ডিসেম্বর, ১৯৬৬ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে ব্রায়ান টাবেরের সাথে একযোগে টেস্ট ক্রিকেটে অভিষেক ঘটে তার। সিরিজের প্রথম টেস্টে গ্রাহাম ম্যাকেঞ্জি’র সাথে বোলিং জুটি গড়েছিলেন তিনি। এরপর তিনি সিরিজের সবকটি খেলায় অংশ নেন। এ সিরিজ শেষে ৪৮.০০ গড়ে ১১ উইকেট দখল করেছিলেন তিনি। পরবর্তীতে শীতকালে নিজদেশে সফরকারী ভারত দলের বিপক্ষেও তাকে মনোনীত করা হয়। অ্যাডিলেডে সিরিজের প্রথমে টেস্টে ৫/৩৯ পান। তবে, দূর্বল ক্রীড়াশৈলী প্রদর্শনের কারণে চার টেস্টে নিয়ে গড়া সিরিজের তৃতীয় টেস্টের পর তাকে দল থেকে প্রত্যাহার করে নেয়া হয়।

ইংল্যান্ড গমন
-------------

১৯৬৮ সালে বিল লরি’র নেতৃত্বে ইংল্যান্ড গমন করেন। ঐ দলটিতে ব্রায়ান টাবের, ডগ ওয়াল্টার্স, লেস জসলিন, জন গ্লিসন, অ্যাশলে মলেট, ডেভিড রেনেবার্গ, জন ইনভেরারিটি, এরিক ফ্রিম্যান, ইয়ান চ্যাপেল, নীল হক, পল শিহান, অ্যালেন কনলি, বব কাউপার, গ্রাহাম ম্যাকেঞ্জি ও ইয়ান রেডপাথ ছিলেন। তবে কোন টেস্ট খেলার সৌভাগ্য হয়নি তার। এ সফরে ৪১ উইকেট লাভ করেন। তন্মধ্যে প্রস্তুতিমূলক খেলায় এসেক্সের বিপক্ষে ৮/৭১ বোলিং পরিসংখ্যান গড়েছিলেন। ১৯৭০-৭১ মৌসুম শেষে মাত্র ২৮ বছর বয়সে প্রথম-শ্রেণীর ক্রিকেটকে বিদেয় জানান।

তথ্যসূত্র
---------

1. ↑  "Australia in South Africa (1966 – 1967): Scorecard of first Test"। Cricinfo। সংগ্রহের তারিখ আগস্ট ২৮, ২০১৯।

আরও দেখুন
---------

* শেফিল্ড শিল্ড
* ডেনিস লিন্ডসে
* কিথ স্ট্যাকপোল
* কুইন্সল্যান্ড ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ডেভিড রেনেবার্গ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড রেনেবার্গ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**সাপ্তাহিক সংবাদপত্র** হ'ল একটি সাধারণ-সংবাদ বা বর্তমান ঘটনার প্রকাশনা যা সপ্তাহে একবার বা দু'বার বিস্তৃত ব্রডশিট, ম্যাগাজিন এবং ডিজিটাল ফরমেটে প্রকাশিত হয়। একইভাবে, দ্বিপাক্ষিক একটি সংবাদপত্র প্রতি দুই সপ্তাহে একবার প্রকাশিত হয়। সাপ্তাহিক সংবাদপত্রগুলিতে দৈনিক সংবাদপত্রের তুলনায় ছোট প্রচলন থাকে এবং প্রায়শই ছোট অঞ্চল যেমন: এক বা একাধিক ছোট শহর, একটি গ্রামীণ কাউন্টি বা একটি বড় শহরের কয়েকটি আশেপাশের অঞ্চলগুলি কভার করে থাকে। প্রায়শই, সাপ্তাহিকগুলি স্থানীয় সংবাদকে কভার করে এবং সম্প্রদায় সাংবাদিকতায় জড়িত।

ইতিহাস
------

প্রথম সাপ্তাহিক সংবাদপত্রগুলির মধ্যে ছিল রিলেশন এবং সাপ্তাহিক সংবাদপত্র অ্যাভিসো, যা ১৭ শতকের শুরুতে প্রকাশিত হয়েছিল। *রিলেশন* ১৬০৫ সালের দিকে স্ত্রাসবুরে যোহান ক্যারোলাস কর্তৃক এবং অ্যাভিসো জানুয়ারী ১৬০৯ সালে ওল্ফেনব্যাটেলে যাত্রা শুরু করেছিল।

আরো দেখুন
---------

* বিকল্প সাপ্তাহিক
* কমিউনিটি সাংবাদিকতা
* সাংবাদিকতা
* গণমাধ্যম
* সংবাদপত্র

তথ্যসূত্র
---------

1. ↑  Margot Lindemann: *Deutschen Presse bis 1815*. Geschichte der deutschen Presse Teil 1. [Abhandlungen und Materialien zur Publizistik Band 5], Colloquium, Berlin 1969, S. 86
**কারি স্টোন ফাউন্ডেশন** যুক্তরাষ্ট্রের অরেগন অঙ্গরাজ্যের বেন্ড শহর ভিত্তিক একটি বেসরকারি প্রতিষ্ঠান। ক্লিফ কারি ও ডিলাইট স্টোন ২০০৭ সালে মিলিতভাবে এটি প্রতিষ্ঠা করেন। কারি স্টোন ফাউন্ডেশন প্রধানত সুস্থ সমাজ গঠনে কোনো উদ্ভাবনী কাজ করা ব্যক্তি বা প্রতিষ্ঠানকে সহায়তা করে থাকে।

২০০৭ সালে প্রতিষ্ঠার পর থেকে কারি স্টোন ফাউন্ডেশন আশ্রয়ণ, স্বাস্থ্যসেবা, নির্মল বায়ু, পরিষ্কার পানি, নিরাপদ খাদ্য, শিক্ষা ও শান্তির লক্ষ্যে বিভিন্ন প্রকল্পে সহায়তা করে আসছে। কারি স্টোন ফাউন্ডেশন অটিস্টিক শিশুদের স্নায়বিক বৈকল্য নিরসন, শিক্ষার অগ্রগতি এবং আচরণগত উন্নয়নের জন্য ছিকুং স্নায়বিক প্রশিক্ষণ কেন্দ্রকে এবং পরমাকালচার ব্যবস্থায় মনোযোগী হওয়ার লক্ষ্যে কাজ করা ইএটি প্রকল্পে সহায়তা প্রদান করে।

এছাড়া প্রকৌশল ও স্থাপত্য নকশার মাধ্যমে উন্নত বিশ্ব নির্মাণে কাজ করা ব্যক্তি ও প্রতিষ্ঠানের সহায়তা ও স্বীকৃতি স্বরূপ কারি স্টোন নকশা পুরস্কার প্রদানের জন্য এই ফাউন্ডেশন পরিচিতি লাভ করে।

তথ্যসূত্র
---------

1. ↑  "Curry Stone Foundation"। *Currystone.org*। ২০১৬-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Curry Stone Foundation"। *Currystone.org*। ২০১৬-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**তেন্তেরা দিরজা মসজিদ** (মালে: মাসজিদ তেন্তেরা দিরজা; জাভি: مسجد تنترا دراج) সিঙ্গাপুরের ক্লেমেন্টি উডসের ক্লেমেন্তি রোডের নিকটে অবস্থিত একটি একক পুরানো মসজিদ। সিঙ্গাপুরের জাতীয় বিশ্ববিদ্যালয় এর বিপরীতে অবস্থিত, মসজিদটি মিনার এবং সোনার আঁকা গম্বুজটির জন্য মূর্তিমান।

ইতিহাস
------

দ্বিতীয় বিশ্বযুদ্ধের পরে ব্রিটিশ সেনাবাহিনীর পক্ষে করা মুসলমানরা ১৯৬১ সালে ক্লেমেন্টি হিলের শীর্ষে নির্মিত। ব্রিটিশ সেনাবাহিনীর সম্মানে এটির নামকরণ করা হয়েছিল টেন্তেরা দি-রাজা।

মসজিদটি আনুষ্ঠানিকভাবে ইয়াং ডি-পের্টুয়ান নেগারা, ১৯৬১ সালের ৩০ মার্চ ইউসুফ ইশাক দ্বারা চালু করা হয়েছিল। মসজিদটির সামরিক কারণে, মুসলিম সমন্বয়ে গঠিত গার্ড অব অনার কন্টিনজেন্ট অনুষ্ঠানটি উদ্বোধনের সময় উপস্থিত ছিল। ১৯৬৯ সালের শেষদিকে ব্রিটিশ সেনাবাহিনী সিঙ্গাপুর থেকে প্রত্যাহারের সাথে সাথে মসজিদটি সিঙ্গাপুর সরকারের পরিচালনায় আসে। এটি তার বর্তমান রাজ্যে পুনর্নির্মাণ করা হয়েছিল এবং এঙ্গিক ইউসুফ আরও একবার সে সময় সিঙ্গাপুরের রাষ্ট্রপতি হিসাবে দায়িত্ব পালন করেছিলেন।

বর্তমান অবস্থা
--------------

মসজিদটি বর্তমানে মজলিস উগামা ইসলাম সিঙ্গাপুর পরিচালনা করে।

প্রতিষ্ঠানের কাছে অনন্য, "মুডিক কে হুলু" প্রোগ্রামটি প্রাক্তন অপরাধী যারা তাদের সাজা প্রদান করেছে তাদের বিনা শুল্ক বা ভর্তুকি ব্যয়ে সমাজকে একীভূত করতে এবং ফিরে আসার সুযোগ করে দিয়েছে। বয়স এবং লিঙ্গ নির্বিশেষে, প্রোগ্রামগুলিতে সাপ্তাহিক ক্লাস এবং অন্যান্য সংস্থা / সংস্থার সহযোগিতায় দক্ষতা উন্নতি অন্তর্ভুক্ত করা হয়েছে।

আরও দেখুন
---------

* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* নামাজ
* ইসলাম

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ৩০ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১১ মে ২০২০।
3. ↑  Mosque, Tentera Diraja। "Programmes – MKH - Tentera Diraja Mosque"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
**ডিমাসা জনগোষ্ঠী** (ইংরেজি: Dimasa Tribe) হচ্ছে আসাম-এর অন্যতম প্রাচীন জনগোষ্ঠী। তাঁরা ডিমা হাছাও জেলায় বাস করে। ডিমা হাছাও ছাড়াও কাছাড় জেলা, কার্বি আংলঙের সমতল অঞ্চল, নগাঁও, নাগাল্যান্ডের ডিমাপুর এবং ধনশিরি অঞ্চলে বাস করে। অতীতে ডিমাসারা ডিমাপুরে রাজধানী করে বাস করত। *ডিমাসা* শব্দের অর্থ হল: *ডি* =জল, *মা*=বৃহৎ, *ছা*= সন্তান, অর্থাৎ বড়নদীর সন্তান।
ডিমাসারা গ্রাম তৈরি করে বাস করে। কৃষিজীবী হওয়ার জন্য সাধারণত তাঁরা নদী বা তার পাড়ের নরম মাটিতে বাস করে। গ্রামের মুখ্য ব্যক্তিকে *খুনং* বলা হয়। তাঁকে সকল সময়ে সাহায্য করতে "দিলেক" বলে অন্য একজন লোকও থাকে।

আরও দেখুন
---------

* বুসু ডিমা
* ডিমাসা ভাষা

তথ্যসূত্র
---------

1. ↑  "Dimasa Kachari"। Assam Electronics Development Corporation Ltd Guwahati, Assam। ২০১১। মে ৩০, ২০১৩ তারিখে Kachari মূল `|ইউআরএল=` এর মান পরীক্ষা করুন (সাহায্য) থেকে আর্কাইভ করা। সংগ্রহের তারিখ অক্টোবর ১৩, ২০১২।
2. ↑  [Not available online. Available only in CD. "Census of India - Socio-cultural aspects, Table ST-14"] `|ইউআরএল=` এর মান পরীক্ষা করুন (সাহায্য)। Government of India, Ministry of Home Affairs।

বহিঃসংযোগ
---------

টেমপ্লেট:আসামের জনগোষ্ঠী
লিচি চিনেনসিস
**তেজপুর লিচু** (ইংরেজি) হচ্ছে আসামএর তেজপুরের বিভিন্ন অঞ্চলে উৎপাদিত হওয়া এক প্ৰকারের লিচু। এর বৈজ্ঞানিক নাম হচ্ছে *en:Litchi chinensis Litchi chinensis* । এটি Sapindaceae পরিবারের অন্তৰ্গত Litchi গণ এর একটা প্ৰজাতি। তেজপুর লিচুর কিছু বিশেষ বৈশিষ্ট আছে, বিশেষ করে এর আকার এবং এতে থাকা কাৰ্বহাইড্ৰেট এর মাত্ৰার জন্য একে অন্য লিচু থেকে পৃথক করে তুলেছে। ইলাছি, বিলাতি, বম্বাই, পিয়াজী, হালধীয়া ইত্যাদি হচ্ছে স্থানীয়ভাবে উৎপাদন করা তেজপুর লিচুর কিছু প্ৰকারভেদ।

আসামের প্ৰায় প্ৰতিটি জেলাতেই লিচু হয়, যদিও শোণিতপুর জেলাতেই সৰ্বাধিক লিচু উৎপাদন করা হয়। তেজপুর লিচুর বিভিন্ন প্ৰকারের মধ্যে বম্বাই এবং ইলাছিই সৰ্বোৎকৃষ্ট প্ৰকার। কোনোধরনের কৃত্ৰিম রসায়ন প্ৰয়োগ না করেই সম্পূৰ্ণ জৈবিক প্ৰক্ৰিয়াতে উৎপাদিত এই লিচু বিদেশেও রপ্তানি করা হয়। মধ্য প্রদেশ, রাজস্থান, উত্তর প্রদেশ ইত্যাদি রাজ্যের ফলের বাজারে তেজপুর লিচুর সমাদর থাকার সাথে আমেরিকা, সুইজারল্যান্ড ইত্যাদি দেশে ও অতি জনপ্ৰিয়।

তেজপুর লিচু শোণিতপুর জেলার পরয়া, ডারিকাটি, ভালুকপুং, ওপর কছারি গাঁও, বান্দরমারী, তামুলবাড়ী, খনামুখ, মইলাগাঁও অঞ্চলে উৎপাদন করা হয়। ভৌগলিকভাবে তেজপুর লিচু ২৬°১৮′ উত্তর ৯২°১০′ পূর্ব﻿ / ﻿২৬.৩০° উত্তর ৯২.১৬° পূর্ব﻿ / 26.30; 92.16 এবং ২৭°০১′ উত্তর ৯৩°২৬′ পূর্ব﻿ / ﻿২৭.০১° উত্তর ৯৩.৪৩° পূর্ব﻿ / 27.01; 93.43 এর মধ্যে উৎপাদিত হয়।

ভৌগোলিক স্বীকৃতি
----------------

২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে *তেজপুর লিচু*ও ভৌগোলিক স্বীকৃতি লাভ করে।
ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে *কাৰ্বি আংলং আদা* (অসম), *খাছী মেণ্ডারিণ* (মেঘালয়), *লাৰ্জ কাৰ্ডামম* (সিকিম), *চরাই চকুয়া জলকীয়া* (মিজোরাম), *কচাই নেমু* (মণিপুর), *কুইন মাটিকঠাল* (ত্রিপুরা), *অরুণাচল কমলা* (অরুণাচল প্রদেশ) এবং *নাগাল্যান্ড গাছ আলু* (নাগাল্যান্ড)।

তথ্যসূত্র
---------

1. ↑  Assam’s pungent ginger, juicy litchi get GI tag
2. ↑  "GI tag boost for 9 Northeast products"।